স্বরূপনগরের গুলি কাণ্ডে গ্রেফতার আরও ২

বসিরহাট: স্বরূপনগরের (Swarupnagar Shootout Case) গুলি কাণ্ডে গ্রেফতার আরও দুই। গ্রেফতারের সংখ্যা বেড়ে দাঁড়াল ৩। উত্তর ২৪ পরগনার বসিরহাটের (Basirhat) স্বরূপনগরের (Basirhat Swarupnagar ) দত্তপাড়া বড়পোল এলাকায় বেশ কয়েকদিন আগে দুষ্কৃতীদের গুলিতে নিহত হয় ইসারুল গাজী। এরপর পুলিশ তদন্ত নেমে ফজলু মন্ডল নামে এক ব্যক্তিকে গ্রেফতার করেছিল স্বরূপনগর থানার পুলিশ। তাকে জেরা করে আরও দুই জনের নাম জানতে পারে। আরও দুই অভিযুক্ত রবিল মন্ডল ও জিয়ারুল সরদার, এদের বাড়ি বাদুড়িয়া থানার মথুরাপুর গ্রামে।

পুলিশের প্রাথমিক জেরাই তারা স্বীকার করে দত্তপাড়া গুলির কাণ্ডে এরা জড়িত ছিল। ওই দুজনকে মঙ্গলবার বসিরহাট মহকুমা আদালতে পেশ করা হয়েছে। থানার পুলিশ নিজেদের হেফাজতে নেওয়ার আবেদন জানিয়েছে আদালতের কাছে। গ্রেফতারের সংখ্যা বেড়ে হল ৩। এই তিনজনকে মুখোমুখি বসিয়ে জিজ্ঞাসাবাদ করে এই খুনের রহস্য ভেদ করতে চায় পুলিশ। কি কারণে খুন করা হয়েছিল। এবং খুনের পর নিহতের গাঁয়ে থাকা জ্যাকেট খুলে নিয়ে পালায় দুষ্কৃতীরা। সেই জ্যাকেট রহস্য উদঘাটন হবে বলে আশাবাদী পুলিশ।

আরও পড়ুন: শিশু কন্যাকে ধর্ষণের অভিযোগ প্রৌঢ়ের বিরুদ্ধে!

উল্লেখ্য গত বুধবার সকালে স্বরূপনগরের রাস্তার উপর গুলি করা হয় এক যুবককে। সকাল সাড়ে ছয়টা নাগাদ পিছন দিক থেকে দুটি মোটরবাইক করে ছয় দুষ্কৃতী আসে। খুব কাছ থেকে তাকে গুলি করা হয়। গুলিবিদ্ধ অবস্থায় তিনি পালানোর চেষ্টা করেছিলেন। কিন্তু কিছু সময় পরেই তিনি মারা যান। মৃতের নাম ইসারুল গাজি। ওই যুবকের গায়ে থাকা কোটটি খুলে নিয়ে যায় দুষ্কৃতীরা। ঘটনার তদন্তে নেমে তিনজনকে গ্রেফতরা করেছে পুলিশ।

অন্য খবর দেখুন